โนมูระลดน้ำหนักไทย
โนมูระ แนะนำลดน้ำหนักตลาดหุ้นเกิดใหม่ โดยเฉพาะไทยอินเดีย เหตุราคาแพง กำไรต่อหุ้น บจ.โตน้อยกว่าตลาดพัฒนา
10 ส.ค. 2554

โนมูระ แนะนำลดน้ำหนักตลาดหุ้นเกิดใหม่ โดยเฉพาะไทยอินเดีย เหตุราคาแพง กำไรต่อหุ้น บจ.โตน้อยกว่าตลาดพัฒนา 
 




โนมูระ ออกรายงานกลยุทธ์ลงทุนในตลาดหุ้นทั่วโลกสำหรับการลงทุนในเดือน ม.ค. 2554 โดยแนะนำการลงทุนน้อยกว่าตลาดสำหรับตลาดหุ้นไทย เช่นเดียวกันกับอินเดีย เม็กซิโก และให้น้ำหนักมากกว่าตลาดสำหรับตลาดหุ้นแอฟริกา เกาหลีใต้ และจีน
ขณะที่ทีมกลยุทธ์การลงทุนอาเซียน โนมูระ เพิ่งเสร็จการนำเสนอข้อมูลต่อลูกค้า พบว่าส่วนใหญ่สนใจลงทุนในตลาดหุ้นจีน เกาหลีใต้ ไต้หวัน เพราะได้ประโยชน์จากเศรษฐกิจสหรัฐฟื้นตัว และน้ำหนักการลงทุนน้อยกว่าตลาดสำหรับตลาดหุ้นอินโดนีเซีย จากการวิตกปัญหาเงินเฟ้อเร่งตัวขึ้น ทั้งนี้มีความสนใจหุ้นมาเลเซียเพิ่มขึ้นก่อนการเลือกตั้งที่จะประกาศในเร็วๆ นี้
ส่วน 3 เหตุผลหลักในลดน้ำหนักหุ้นตลาดเกิดใหม่ ได้แก่ ตลาดจะได้รับผลกระทบจากแนวโน้มดอกเบี้ยขาขึ้นจากอัตราเงินเฟ้อที่เร่งตัวขึ้น รวมถึงตลาดหุ้นจะมีความสัมพันธ์เชิงลบอย่างมีนัยกับดอกเบี้ยที่สูงขึ้น
สำหรับประมาณการการปรับขึ้นของแต่ละตลาดหุ้นปีนี้ คาดว่าตลาดหุ้นพัฒนาแล้วจะให้ผลตอบแทนเฉลี่ย 13% (กำไรต่อหุ้นปี 2554 เติบโต 16% เทียบปี 2553 ที่ 35%) โดยตลาดหุ้นสหรัฐคาดจะให้ผลตอบแทน 15% (กำไรต่อหุ้นปีนี้เติบโต 15% จาก 39% ในปี 2553) ตลาดหุ้นยุโรปให้ผลตอบแทน 6% กำไรต่อหุ้นเติบโต 14% เทียบ 39% ในปี 2553 ญี่ปุ่นให้ผลตอบแทน 17% คาดกำไรต่อหุ้น 27% เทียบกับ 16% ในปี 2553
ตลาดเกิดใหม่ให้ผลตอบแทนบวก 4% คาดกำไรต่อหุ้นเติบโต 16% จาก 29% ในปี 2553 ตลาดหุ้นเอเชียแปซิฟิกให้ผลตอบแทน 5% คาดกำไรต่อหุ้นปีเติบโต 17% ดีกว่าปีก่อนที่ขยายตัว 14%
ส่วนกลุ่มอุตสาหกรรมที่แนะนำลงทุน ในปีนี้ให้น้ำหนักลงทุนมากกว่าตลาดกลุ่มธนาคาร ประกันชีวิต สื่อ และเทคโนโลยี
นายวิรไท สันติประภพ รองผู้จัดการ ตลาดหลักทรัพย์แห่งประเทศไทย เปิดเผยว่า สภาพตลาดหุ้นไทยปีนี้ยังคงความผันผวนสูงมาก ยังคงเห็นสหรัฐอัดสภาพคล่องเข้าสู่ระบบ ทำให้เงินไหลเข้าเอเชียจนสร้างความเสี่ยงเรื่องเงินเฟ้อ ราคาสินทรัพย์อาจเกิดฟองสบู่ จึงเห็นนโยบายการเงินของแต่ละประเทศในเอเชียเข้มข้นมากขึ้น นับเป็นความเสี่ยงของนักลงทุนต่างชาติ ปัจจัยเหล่านี้ต้องจับตาระมัดระวังเป็นพิเศษ แม้ว่าจะมีการประเมินว่ากำไรของบริษัทจดทะเบียน (บจ.) ในปีนี้จะโต 1415% ก็ตาม
นายกานต์ ตระกูลฮุน กรรมการผู้จัดการใหญ่ บริษัท ปูนซิเมนต์ไทย (SCC) กล่าวว่า บริษัท กลุ่มสยามบรรจุภัณฑ์ (TCG) ซึ่งบริษัท เอสซีจี เปเปอร์ และ Rengo Company (Japan) ร่วมทุนในสัดส่วนถือหุ้น 70:30 ได้ลงนามในสัญญาเข้าซื้อหุ้นทั้งหมดในบริษัท Alcamax Packaging (Vietnam) (Alcamax) ประเทศเวียดนาม โดยซื้อจาก Golden Frontier Berhad (GFB) มูลค่าการลงทุนรวมมูลค่าหนี้สินทางการเงินทั้งสิ้นประมาณ 750 ล้านบาท 
การเข้าลงทุนครั้งนี้ จะทำให้ TCG มีกำลังการผลิตกล่องกระดาษลูกฟูกรวมทั้งสิ้น 7.94 แสนตัน/ปี จากเดิม 7.41 แสนตัน/ปี และเป็นหนึ่งในผู้นำทางด้านส่วนแบ่งการตลาดในเวียดนาม